[{"text_idx": "#000000", "text": "Improving Estonian culture, spirit and national education"}, {"text_idx": "#000001", "text": "Londoni eestlased ta\u0308histasid seekord vabariigi aastapa\u0308eva mo\u0308o\u0308dunud juubeliaastaga vo\u0303rreldes tagasihoidlikumal skaalal \u2013 kogunedes 24. veebruari o\u0303htul Londoni Eesti Majja Teise Maailmaso\u0303ja po\u0303genike teemalist dokumentaalfilmi vaatama ning kodust eestimaist o\u0303htuso\u0308o\u0308ki ja kaasmaalaste seltsi nautima."}, {"text_idx": "#000002", "text": "Piduliku u\u0308rituse korraldasid Londoni Eesti Seltsi vabatahtlikud, sellest osa saama oli kogunenud saalita\u0308is rahvast. O\u0303htu algas traditsiooniliselt Londoni Eesti suursaadiku Tiina Intelmanni tervitusega. Seeja\u0308rel juhatas rez\u030cisso\u0308o\u0308r Helga Merits sisse oma EstDocs filmifestivalil Torontos zu\u0308riipreemia pa\u0308lvinud filmi \u201cGeislingen-Coming Home Soon\u201d. Intervjueeritud meenutasid oma lapsepo\u0303lve Geislingeni po\u0303genikelaagris Saksamaal aastatel 1945-1950, mil sinna oli paigutatud 4000 eestlast. Geislingeni laagrit kirjeldati kui \u201cVa\u0308ikest Eestit\u201d, kus eestlased ise olid laagri igapa\u0308evaelu eest vastutavad. Tegutsesid eesti koolid, oma ajaleht, laulukoorid ja spordiseltsid ning professionaalne teater. Oli liigutav kuulda, kuidas lapsed hoolimata ebakindlast tulevikust ja so\u0303jas laialipillutatud peredest siiski elust ro\u0303o\u0303mu oskasid tunda \u2013 na\u0308iteks ta\u0308hendasid kitsad elutingimused u\u0308lerahvastatud majades hoopis seda, et so\u0303pru ei tulnud kaugelt otsida. Geislingen oli ka viimane koht, mil paljud kaasmaalaste toele said loota, kuna laagri likvideerimisel oldi sunnitud emigreeruma pereliimetest ja so\u0303pradest eemale Austraaliasse vo\u0303i Ameerika U\u0308hendriikidesse."}, {"text_idx": "#000003", "text": "Filmija\u0308rgselt sai nautida Londoni Eesti Seltsi daamide poolt valmistatud kodust seapraadi ahjukapsaga, teha suu magusaks o\u0303unakoogiga ning to\u0303sta Eesti Vabariigi tervituseks veiniklaasi uute ja vanade tuttavate seltsis."}, {"text_idx": "#000004", "text": "Toreda traditsioonina viidi la\u0308bi ka loterii, auhindade valik oli lai alates Kalevi s\u030cokolaadist ja mustast leivast kuni hapukurkide ja kiluni. Pa\u0308ev mo\u0308o\u0308dus kiirelt ja kogunenud rahvas ja\u0308i igati rahule hubaselt veedetud aastapa\u0308eva ta\u0308histamisega Eesti Majas. U\u0308rituse korraldas Londoni Eesti Selts."}, {"text_idx": "#000007", "text": "Harrastuskirjutaja Liina Ernesaks ku\u0308las Eesti Toas"}]